সাংসদ ঋতব্রত বন্দ্যোপাধ্যায়ের বিরুদ্ধে এবার বিদেশেও অভিযোগ জানালেন বালুরঘাটের তরুণী। জানা গিয়েছে, নেদারল্যান্ডস পুলিশের কাছে ধর্ষণের মামলা দায়ের করেছেন বালুরঘাটের ওই যুবতী। উল্লেখ্য, এর আগে দিল্লি ও বালুরঘাট পুলিশের কাছেও ওই যুবতী অভিযোগ জানিয়েছিলেন। অভিযোগ ছিল, বিয়ের প্রতিশ্রুতি দিয়ে সাংসদ ঋতব্রত তাঁকে বারবার ধর্ষণ করেছেন। এই ঘটনা প্রকাশ্যে আসতে ঋতব্রতকে দল থেকে বহিষ্কার করে সিপিএম। তিনি এখনও রাজ্যসভার সদস্য, তবে এই মুহূর্তে কোনও দলেরই সদস্য নন। তবে গত ২১ জুলাই তৃণমূলের শহিদ দিবসের অনুষ্ঠান মঞ্চে দেখা গিয়েছিল ঋতব্রতকে।